স্টাফ রিপোর্টার ॥ হবিগঞ্জ শহরের শায়েস্তানগরে তুচ্ছ ঘটনাকে কেন্দ্র করে শায়েস্তানগর ও মোহনপুর এলাকাবাসীর সংঘর্ষে হবিগঞ্জ সদর থানার ওসি নাজিম উদ্দিনসহ অর্ধশত লোক আহত হয়েছে। এ সময় পরিস্থিতি নিয়ন্ত্রণে আনতে পুলিশ ৭০ রাউন্ড রাবার বুলেট ও ৬ রাউন্ড টিয়ারসেল নিক্ষেপ করে। ঘটনার সাথে জড়িত থাকার সন্দেহে দুই জনকে আটক করা হয়। ওসি আহত হবার ঘটনার পর পুলিশ ক্ষিপ্ত হয়ে শায়েস্তানগর এলাকার সর্দার লাল মিয়া সহ কয়েকটি বাড়িতে তল্লাসী চালায়। এ সময় বাসা-বাড়িতে লোকজনকে মারধর ও জিনিসপত্র ভাংচুরের অভিযোগ করেছেন। এলাকাবাসী ও পুলিশ সূত্রে জানা যায়, গতকাল বুধবার দুপুর ১২ টার শায়েস্তানগর ট্রাফিক পয়েন্টে শায়েস্তানগর ও মোহনপুর গ্রামের দু’যুবকের কথা কাটাকাটি হয়। এর জের ধরে শায়েস্তানগর ও মোহনপুর এলাকার লোকজন সংঘর্ষে লিপ্ত হয়। ...